Source: http://www.bihon.ro/atat-de-aproape-de-o-surpriza/1729441
Timestamp: 2017-03-28 23:29:02+00:00

Document:
Atât de aproape de o surpriză - BIHON
Joburi Publi24 Romimo Bestauto BIHON Bihon CSM Oradea Atât de aproape de o surpriză Atât de aproape de o surpriză	De	Gavril Nutiu	la	9. noiembrie 2016 10:13	Sean Barnette, în duel cu internaţionalul francez Gelabale	- © FOTO: BASKETBALL CHAMPIONS LEAGUE
CSM CSU Oradea a pierdut cu scorul de 61-72 meciul din deplasare cu Le Mans Sarthe. Campioana României a scăpat printre degete o victorie pe terenul deţinătoarei Cupei Franţei, după un meci în care s-a aflat la conducere până cu trei minute înainte de final. Frustrarea după o astfel de înfrângere este enormă, în condiţiile în care gazdele au făcut un meci modest şi erau cu adevărat o echipă de bătut.
Formaţia noastră a avut o prestaţie bună pe faza defensivă, dar a fost de nerecunoscut în cea ofensivă. Pe cât de eficienţi au fost jucătorii noştri în meciul precedent, cu Avtodor, când au marcat nu mai puţin de 96 de puncte, pe atât de neinspiraţi au fost în această partidă, în care nu au reuşit să înscrie decât 61 de puncte. Păcat, mare păcat pentru acest eşec, care putea fi evitat dacă jucătorii noştri ar fi gestionat mai bine finalul de meci.
Înfrângerea se datorează în primul rând procentajelor extrem de slabe de la aruncări, atât la cele de trei puncte (29,4%), cât mai ales la cele de două puncte (doar 39,5%). Orădenii au fost dominaţi categoric şi la recuperări, raport 42-28 în favoarea gazdelor, capitol la care se află de obicei în avantaj.
CSM CSU Oradea şi-a surprins adversara încă din start, aflându-se în avantaj, cu puţine excepţii, până în minutul 37. Oaspeţii nu au putut însă să se desprindă, din cauza lipsei de inspiraţie la finalizare, unde au fost irosite extrem de multe aruncări. Cu un astfel de joc ofensiv este foarte greu, dacă nu chiar imposibil de câştigat în Liga Campionilor. Soarta partidei s-a decis în minutul 37, când internaţionalul român al lui Le Mans, Giordan Watson a reuşit două aruncări de trei puncte şi scorul a devenit 65-59. Echilibrul s-a rupt definitiv şi echipa noastră a fost incapabilă să mai reacţioneze. Rezultatul final, 72-61, este exagerat faţă de aspectul general al partidei.
Etapa viitoare, CSM CSU Oradea va juca pe teren propriu cu Khimik Youzhne.
Le Mans Sarthe – CSM CSU Oradea 72-61 (16-18, 16-15, 17-18, 23-10)
Le Mans Sarthe: Giordan Watson 24 (4×3), Konate 2, Yeguette 8, Cornelie 2, Yarou 4, Gelabale 9 (1), Amagou 1, Hanlan 17 (1), Pearson 5. Nu a jucat Bengaber.
Antrenor: Erman Kunter. Asistenţi: Antoine Mathieu, Alexandre Menard
CSM CSU Oradea: Mirkovic 3 (1×3), Zeno 12 (1), Mandache 12 (2), Barnette 9, Petrişor, Nicoară 9, Denison 4, Ţîbîrnă 7, Pasalic 5 (1), Nicolescu. Nu au jucat Paşca, Sg. Pop.
Arbitri: Tomas Jasevicius (Lituania), Haris Bijedic (Bosnia Herţegovina), Martins Kozlovskis (Letonia)
Taguri: baschet masculin, csm oradea, Le Mans Sarthe, meci in deplasare	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 

CSM 

CSM 
 CSM 
 CSM 

CSM 
 csm